

Pane, ty si Otcom každej rodiny na Zemi, ty si Otcom všetkých ľudí.  
Daj, skrze tvojho Syna, Ježiša Krista,  
ktorý sa pre nás stal človekom a skrze Ducha Svätého,  
ktorý je poslom tvojej lásky k nám,  
aby sa každá rodina na Zemi stala pre každú ďalšiu generáciu svätyňou lásky a života,  
lebo len ty si opravdivá Láska a Život.  
Daj, aby tvoja milosť sprevádzala myšlienky,  
slová a skutky každého manžela a manželky pre dobro ich rodiny a rodín na celom svete.  
Daj, aby mladí ľudia našli v rodine pevnú oporu pre svoju ľudskú dôstojnosť a pre rast v pravde a láske.  
Daj, aby sa láska, posilnená milosťou sviatosti manželstva,  
ukázala silnejšou než všetky slabosti a skúšky,  
ktorými rodiny niekedy musia prejsť.  
Na príhovor Svätej rodiny daj,  
aby svetová misia našej matky Cirkvi v rodine a prostredníctvom rodiny priniesla svoje ovocie.  
Skrze nášho Pána Ježiša Krista, ktorý je Cesta, Pravda a Život, po všetky veky vekov.  
Amen.  
(Ján Pavol II.)